
KLASA: 402-01/25-01/93
URBROJ: 2196-8-02-25-01


Bogdanovci, 08.07.2025. godine
Na temelju članaka 10. st. 3. Zakona o financiranju političkih aktivnosti, izborne promidžbe i referenduma (NN 29/19, 98/19), te temeljem članka 29. Statuta Općine Bogdanovci (“Službeni vjesnik” Vukovarsko-srijemske županije broj 4/21, 21/22), Općinsko vijeće na svojoj 2. sjednici održanoj dana, 08.07.2025. godine donosi:

ODLUKU

o raspoređivanju sredstava Proračuna Općine Bogdanovci za redovito godišnje  financiranje političkih stranaka i nezavisnih vijećnika zastupljenih
 u Općinskom vijeću Općine Bogdanovci 
za razdoblje lipanj-prosinac 2025. godine
     Članak 1. 
Ovom Odlukom raspoređuju se sredstva za redovito godišnje financiranje političkih stranaka i nezavisnih vijećnika koje su prema konačnim rezultatima izbora Općinskog vijeća Općine Bogdanovci u 2025. godini dobile mjesto člana u Općinskom vijeću Općine Bogdanovci.
  Članak 2. 

Ovom Odlukom raspoređuju se sredstva za razdoblje od lipnja do prosinca 2025. godine.
     Članak 3.
Osigurana sredstva iz članka 2. ove Odluke raspoređuju se da način da se utvrdi jednaki iznos sredstava za svakog člana općinskog vijeća Općine Bogdanovci, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u općinskom vijeću, prema konačnim rezultatima izbora za članove Općinskog vijeća Općine Bogdanovci.
Za svakog izabranog člana Općinskog vijeća podzastupljenog spola, političkim strankama  i nezaivsnim vijećnicima pripada i pravo na naknadu u visini od 10 % iznosa predviđenog po svakom članu općinskog vijeća.
   Članak 4.
Za svakog  člana Općinskog vijeća utvrđuje se mjesečni  iznos sredstava od 17,25 EUR.
Za svakog člana Općinskog vijeća podzastupljenog spola utvrđuje se mjesečni iznos sredstava od 18,97 EUR.





     Članak 5. 
Političkim strankama i nezavisnim vijećnicima koje su prema konačnim rezultatima izbora Općinskog vijeća Općine Bogdanovci u 2025. godini dobile mjesto člana u Općinskom vijeću Općine Bogdanovci, raspoređuju se sredstva kako slijedi:
	Naziv političke stranke i nezavisnih vijećnika
	Broj vijećnika
	Mjesečni iznos u eurima


	Hrvatska demokratska zajednica - HDZ
	3 vijećnika i 
2 vijećnice
	89,69 eura (3x17,25 eura i 2x18,97 eura)

	Hrvatski suverenisti

	2 vijećnika i
2 vijećnice
	72,44 eura (2x17,25 eura i 2x18,97 eura)


Članak 6.
Sredstva su osigurana u Proračunu Općine Bogdanovci za 2025. godinu na stavci  tekuće donacije političkim strankama, a doznačit će se na žiro-račune političkih stranaka odnosno na poseban račun nezavisnog vijećnika, tromjesečno u jednakim iznosima. 

Ako se završetak mandata članova Općinskog vijeća neće poklopiti s početkom ili završetkom tromjesečja, u tom će se tromjesečju, isplatiti iznos razmjeran broju dana trajanja mandata.   
Članak 7.
S obzirom da sukladno odredbi članka 107. stavak 1. i 2. u svezi članka 103. Zakona o lokalnim izborima (Narodne novine broj 144/12, 121/16, 98/19, 42/20, 144/20 i 37/21), u Općinskom vijeću Općine Bogdanovci nije osigurana odgovarajuća zastupljenost pripadnika rusinske nacionalne manjine (2 mjesta), broj članova Općinskog vijeća povećava se za dva mjesta te će se preostala sredstava iz 2025. godine isplatiti novoizabranim vijećnicima po objavi konačnih rezultata dopunskih izbora, sukladno odredbi članka 4. ove Odluke.
Članak 8.

Ova Odluka stupa na snagu osmog dana od dana objave u „Službenom vjesniku“ Vukovarsko- srijemske županije.














                                                            Predsjednica Općinskog vijeća
                                                                                                Jelena Vinaj

